

**Rossabø menighet handlingsplan- grønn kirke**

|  |
| --- |
| **Handlingsplan for «Grønn kirke»- Rossabø menighet** |
| Det å ta vare på skaperverket viser nestekjærlighet for de som rammes av klimaendringene nå og for kommende generasjoner. Å være «Grønn kirke» er en konkret måte å ta Guds kall om ansvar for skaperverket og vår neste på alvor. Det går rett inn i kjernen av å være en diakonal, misjonal menighet og å leve ut Kristus etterfølgelse i praksis!  Rossabø menighet ønsker å bidra i dette arbeidet ved å være tilsluttet arbeidet med å være «Grønn kirke». Menigheten har derfor utarbeidet følgende handlingsplan for vårt grønne engasjement/arbeid.  Signatur leder i menighetsrådet Signatur menighetsforvalter  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Forankring, informasjon og samarbeid:**   * **Vi informerer om engasjementet i menighetens informasjonskanaler og inviterer til deltakelse**   *Dette innebærer:*   * Grønn kirke har en egen side på Rossabø menighet sin nettside. * Rossabø menighet har sluttet seg til Grønn kirke gjennom en tilslutningserklæring. * Det henger oppslag om «Grønn kirke i våre bygninger. * «Grønn kirke er forankret i diakoniplan og planverktøyet Kirka vår. * Hvert år vil handlingsplanen evalueres, og det vil bli utarbeidet et notat til menighetens årsmelding. * Rossabø menighet vil være pådriver for at informasjon om kirkens grønne engasjement blir formidlet i den digitale nettavisen for kirken i Haugesund: https://www.folk-og-kirke.no/ * Vi vil undersøke om våre nærbutikker der vi handler inn mat til våre arrangementer kan levere oss større utvalg av Fairtrade-merkede produkter. * Vi ønsker å bruke produkter av lokale produsenter og som er kortreist, og produkter merket med «nyt Norge». * **Vi utfordrer fellesrådet til miljøledelse og grønn drift på alle områder, og ber våre representanter i fellesrådet om å arbeide for dette**   *Dette innebærer:*   * Rossabø menighets representanter i fellesrådet er godt kjent med handlingsplan for Grønn kirke som Rossabø menighet har utarbeidet. Der det er naturlig trekkes momenter fra handlingsplanen inn i fellesrådet ulike saksbehandlinger. * **Vi har en grønn menighetskontakt og/eller en grønn ansvarsgruppe der både ansatte og frivillige er representert**   *Dette innebærer:*   * Diakonen i Rossabø menighet har hovedansvar for at arbeidet med miljø- og rettferdighetsperspektivet blir ivaretatt i menigheten * Diakonen sørger for å holde planer oppdatert og at tiltak blir gjennomført. |
| **Gudstjenesteliv**   * **Vi inkluderer miljø, klima og bærekraft i bønner, liturgi og salmevalg**   *Dette innebærer:*   * Gjennom valg av salmer/sanger skal miljø/forbruk og rettferdighetsperspektivet komme frem på våre ulike samlinger. * Bønner og liturgi i gudstjenestene i Rossabø kirke skal gjenspeile menighetens arbeid for å være «Grønn kirke». Deltagere på trosopplæringstiltak kan være med å utforme slike bønner. * Vi har årlig en høsttakkefest/høstmarked der også gjenbruk av brukte leker, barnebøker og fine klær og kortreist mat finner nye eiere. * Vi gjennomfører årlig en solidaritetsgudstjeneste knyttet opp mot fasteaksjonen til inntekt for Kirkens nødhjelp * **Vi feirer Skaperverkets dag og eller andre temagudstjenester med vekt på skaperverk og rettferdighet.**   *Dette innebærer:*   * Rossabø menighet vil gjennomføre gudstjenester som har fokus på hvordan vi utfordres til å ta vare på skaperverket og hvordan vi kan vise vår takknemlighet for alt det skapte. Lekeplassgudstjenesten i mai/juni og høsttakkefesten i september er slike gudstjenester der også barn og unge er involvert. |
| **Trosopplæring, undervisning og internasjonal diakoni**     * **Vi involverer menigheten i KNs fasteaksjon eller andre organisasjoners kampanjer eller annet påvirkningsarbeid.**   *Dette innebærer:*   * Menighetspedagog er Rossabø menighets sin KN- kontakt * Rossabø menighet deltar i Kirkens nødhjelps fasteaksjonen hvert år i samarbeid med konfirmanter/foresatte og frivillige i menigheten. * Rossabø menighet har misjonsavtale med Stefanusalliansen. De to prosjektene gjennom denne organisasjonen er «Stefanusbarna» og «Anafora/Anastasia».  Denne avtalen varer ut 2025. * Stefanusalliansen har fokus på å redusere sitt klimaavtrykk som organisasjon og har også fokus på miljøspørsmål i de ulike prosjektene de støtter. * I forbindelse med Kirkens Nødhjelp fasteaksjon før påskeuken kommer de årlig ut med en underskriftskampanje. Rossabø menighet vil årlig vurdere om vi skal markedsføre disse underskriftskampanjene i vår menighet * **Vi integrerer miljø, klima og bærekraftsmålene i undervisning, trosopplæring og barne- og ungdomsarbeid**   *Dette innebærer:*   * Vi kjøper Fairtrade-kaffe til våre arrangementer. Vi vil vurdere om også andre Fairtrade produkter er aktuelle for menigheten. * Vi vil undervise barn og unge som deltar på blant annet 4T6, Tween og konfirmantarbeid om miljø og rettferdighets temaer.  Småbarnssang om våren har skapelsen som tema annethvert år.  Vårprosjektene til Mini- og MaxiGospel og Tween har hvert år tema hentet fra dette området.  Samling for 5 åringer (Bitte bitte lite frø) er en samling der barna planter ulike frø.  Tårnagent handler om Stefanusbarna annethvert år. * **Menighetens barn og unge gjennomfører miljøprosjekter som kan engasjere og utfordre hele menigheten og/eller lokalsamfunnet..**   *Dette innebærer:*   * Ryddeaksjon rundt kirken * Oppfordre til deltagelse i ryddeaksjoner i samarbeid med andre * **Vi samler inn penger til et grønt prosjekt i Kirkens Nødhjelp, en misjonsorganisasjon eller en miljøorganisasjon.**   *Dette innebærer:*   * *Innsamlings aksjon til Kirkens nødhjelps fasteaksjon og Stefanus alliansen* |
| **INNKJØP, FORBRUK OG AVFALL**   * **Vi sorterer avfall for resirkulering, kompostering. Spesialavfall gis til godkjente mottak.**   *Dette innebærer:*   * Rossabø menighet har flere stasjoner i kirken der papir, plast, restavfall og matavfall sorteres. Vi har også egen beholder for glass og metall. Spesialavfall som f.eks lysrør og batterier samles inn og leveres inn til godkjent mottak. * Vi vil sørge for at det er tydelig for publikum og de ansatte hvordan avfallet skal håndteres i kirkens lokaler * Vi vil prøve å redusere vår utskrift av dokumenter ved å lagre flest mulig dokumenter digitalt og ikke i permer dersom det ikke er nødvendig. * Møtepapirer kan sendes på e-post og digitale løsninger kan brukes under møtene. * Vi bruker minst mulig engangsutstyr ved bevertning/kirkekaffe. * **Vi foretrekker miljøsertifiserte leverandører av varer og tjenester, og bruker miljømerkede produkter.**   *Dette innebærer:*   * Vi vil arbeide for at alle våre vaskemidler er miljømerkede produkter. * Vi vil oppfordre driftsavdeling til å unngå bruk av giftige sprøytemidler utenfor Rossabø kirke. * Vi vil gå gjennom menighetens ulike varer og tjenester og sjekke de ulike miljøprofilene og komme med innspill til mer miljøvennlige løsninger der det er mulig. |
| **ENERGI, TRANSPORT OG REISE**   * **Vi samarbeider med fellesrådet om redusert energibruk generelt, og omlegging fra fossil energi til fornybart, spesielt gjennom energiøkonomiseringstiltak i våre kirker og bygninger.**   *Dette innebærer:*   * I menighetens informasjon om “Grønn kirke” minnes det om å huske å slokke lys i rom som ikke er i bruk. * Noen rom har installert lys med automatisk av/på funksjon * Bytte ut til ledlys der det er mulig når lyspærer/rør skal skiftes * Bygget har radiatorer med bergvarme fra borehull. El-kjel til back-up/spisslast. * Vi har installert et varmestyringsanlegg som styres av kalenderbooking i de fleste rom i kirken og hele nybygget. * Rossabø kirke fikk i 2020 byttet ut alle vinduer. * El-tavle byttet i 2020 * Det er installert varmestyringsanlegg i kirkerom, menighetssal og bruksrom i kjelleretasjen.      * **Vi reduserer bruken av fossilbil. Vi oppfordrer og tilrettelegger for at ansatte og medlemmer kan gå, sykle, reise kollektivt eller samkjøre til menighetens arrangementer.**   Dette innebærer:   * Ansatte prøver når det er mulig å gå eller sykle til jobb. * Ved aktiviteter der ansatte/deltakerne må kjøre bil, oppfordres det til å samkjøre. * Vil arbeide for å få bygget et sykkelskur til ansatte og besøkende * **Vi oppfordrer til digitale møteløsninger**   *Dette innebærer:*   * For å begrense reisevirksomhet oppfordres vi til å vurdere digitale møteløsninger der det er mulig. |